=== Samlingerne ===
[[Fil:Rustning_1.jpg|thumb|left|Hertug Adolfs pragtrustning. En af de fineste rustninger i museets samling.]]
Tøjhusmuseets samling er en blanding af omkring 40 større og mindre samlinger fra nær og fjern, og det er en af Europas største samlinger af hånd- og pragtvåben. Det er dog langt fra udelukkende samlinger af danske krigsvåben og -materiel, der udgør museets samlede genstande. Der er også faner, medicinsk udstyr, diverse tilbehør til krig, køretøjer og [[flyvemaskine]]r, jagtvåben, frit lejde-våben, asiatiske våben, uniformer fra nær og fjern, samt en samling af feltsenge og andet. Det ældste skydevåben i museets samling er [[Vedelspangbøssen]], som er en [[hagebøsse]] fra [[middelalderen]] dateret til omkring år 1400.<ref name="natmus">[https://samlinger.natmus.dk/thm/asset/43711 18-27mm Lodbøsse. "Vedelspangbøssen"]. [[Nationalmuseet]]. Hentet 29/9-2021</ref>
Bygninger,_konstruktioner_og_anlæg Foreninger Organisationer